Komission asetus (EY) N:o 636/2002,
annettu 12 päivänä huhtikuuta 2002,
neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan vientitukien osalta annetussa asetuksessa (EY) N:o 1961/2001 säädettyä todistushakemusten tiedonantoa koskevista tilapäisistä säännöksistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan vientitukien osalta 8 päivänä lokakuuta 2001 annetun komission asetuksen (EY) N:o 1961/2001(1) ja erityisesti sen 7 artiklan 3 kohdan b alakohdan,
sekä katsoo seuraavaa:
(1) Asetuksessa (EY) N:o 1961/2001 vahvistetaan hedelmä- ja vihannesalan vientitukien soveltamista koskevat yksityiskohtaiset säännöt. Mainitun asetuksen 7 artiklan 3 kohdan b alakohdassa säädetään, että jos torstai on komission vapaapäivä, komissio voi muuttaa todistushakemusten tiedonantopäivää tilapäisesti.
(2) Torstai 9 päivä ja perjantai 10 päivä toukokuuta 2002 ovat komission vapaapäiviä. Tämän vuoksi maanantaina 6 päivänä toukokuuta ja tiistaina 7 päivänä toukokuuta 2002 jätettyjä todistushakemuksia koskevat tiedonannot olisi toimitettava jo keskiviikkona 8 päivänä toukokuuta 2002, ja keskiviikkona 8 päivänä toukokuuta 2002 jätettyjä todistushakemuksia koskevaksi tiedonantopäiväksi olisi vahvistettava maanantai 13 päivä toukokuuta 2002,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 1961/2001 7 artiklan 3 kohdan b alakohdassa vahvistetut tiedonantopäivät torstain 9 päivän toukokuuta ja maanantain 13 päivän toukokuuta 2002 osalta tilapäisesti seuraavasti:
1) Maanantaina 6 päivänä toukokuuta ja tiistaina 7 päivänä toukokuuta 2002 jätettyjä todistushakemuksia koskevat tiedonannot on toimitettava torstain 9 päivän toukokuuta 2002 sijasta keskiviikkona 8 päivänä toukokuuta 2002 viimeistään kello 12 (Brysselin aikaa).
2) Keskiviikon 8 päivän toukokuuta ja sunnuntain 12 päivän toukokuuta 2002 välisenä aikana jätettyjä todistushakemuksia koskevat tiedonannot on toimitettava maanantaina 13 päivänä toukokuuta 2002 viimeistään kello 12 (Brysselin aikaa).
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä huhtikuuta 2002.